[{"text_idx": "#000001", "text": "Humphrey Tonkin, kunfondinto de ESF"}, {"text_idx": "#000002", "text": "E. James Lieberman, kunfondinto de ESF"}, {"text_idx": "#000003", "text": "Jonathan Pool, kunfondinto de ESF"}, {"text_idx": "#000014", "text": "En 2003 unu el la fondintoj de ESF, d-ro James Lieberman, emeritig\u0302is post 34 jaroj da dedic\u0302ita laboro en la ESF-estraro. D-ro Jonathan Pool ankau\u0306 emeritig\u0302is kiel estrarano en simila tempo. Ambau\u0306 tamen restis en proksima kontakto kun la Fondaj\u0302o. En 2002, la Fondaj\u0302o akiris novan estraranon \u2013 d-ron Ian Richmond, fakulon pri la franca lingvo kun granda intereso pri internacia komunikado, kaj kun la paso de tempo aliaj membroj membrig\u0302is au\u0306 forlasis, plej ofte transirante al la ESF-konsilantaro kaj restante en proksima kontakto kun ESF. Inter ili estis d-ro Bonnie Fonseca-Greber (fakulo pri la franca lingvo kaj internacia komunikado en la Universitato de Louisville), la nuna ekzekutiva direktoro Chuck Mays, kaj nunaj estraranoj Wallace Du Temple (komercisto kaj antau\u0306a lernejestro), Derek Roff (specialisto pri komputil-helpata lingvolernado), Dr. Esther Schor (profesoro pri anglaj kaj pri usonjudaj studoj), d-ro Geoffrey Greatrex (profesoro pri klasikaj kaj bizancaj studoj) kaj Anna Bennett (specialisto pri financoj)."}, {"text_idx": "#000017", "text": "D-ro Timothy Reagan, delonga kunlaboranto de ESF kaj profesoro pri eduka estrado en CCSU (Central Connecticut State University), eniris la ESF-estraron en 2004. Tra tiu jaro ESF subtenadis siajn dau\u0306rajn programojn kaj donis Interlingvajn Esplor-Stipendiojn al kvalifikitaj esploristoj. En la jaro 2005 la Fondaj\u0302o starigis Postdoktoran Esplor-Subtenan Programon kunlabore kun la Centro pri Kompara Literaturo (Center for Comparative Literature) c\u0302e la Universitato de Kolumbio en Usono. Ekde tiam ESF donis multajn esplor-stipendiojn al postdoktoraj esploristoj de tiu universitato, kiuj laboris pri projektoj rilataj al interlingvistiko."}]